NASTA PILDIRAAMAT
Tere!
Täna räägin sulle loo väga vaprast naisest.
Piibel räägib nii julgest naisest,
et on isegi raske uskuda, et nii julge naine on olemas olnud.
Mina küll nii julge ei ole.
Kuula seda lugu hoolega.
Naise nimi oli Deboora.
Deboora oli Iisraeli naine.
Jumal oli andnud talle imelise tarkuse ja julguse.
Ta oli Jumalaga väga lähedane ja palus Jumalat iga päev:
"Anna mulle, Jumal, rohkem julgust ja tarkust."
Sel ajal kui Deboora elas teiste iisraellaste seas,
polnud veel kuningaid, presidente, politseinikke ega kohtunikke.
Kui inimene vajas tüliküsimuses abi,
siis Deboorast oli saanud kohtunik, kes aitas lahendada tüliküsimusi.
Tavaliselt on selle töö tegijail kuskil kontoris oma tuba.
Deboora töötuba oli palmi all.
Seal ta istuski.
Läks hommikul istuma ja ootas seal,
kui keegi peaks tulema temalt mingit abi küsima.
Kas täna on tüli või lahkheli, milles vajatakse abi?
Palmipuu annab mõnusat varju lõõskava päikese eest.
Selle väikese katuse all ta istub.
Piibel ei räägi, kas ta istub kivil, kuid räägitakse mägisest maast.
Kuna ta istus alati ühe ja sama palmi all,
siis inimesed nimetasid selle Deboora palmiks.
Kas pole vahva, kui sul oleks oma puu, mille all alati istuksid?
Debooraga juhtus selline lugu.
Kuna Jumal oli talle tarkust andnud,
levis jutt tema tarkusest ja inimesi lisandus järjest juurde.
Nad seisid abi saamiseks lausa järjekorras.
Debooral oli Jumala abiga alati hea lahendus olemas.
Inimeste probleemid lahenesid.
Siin on üks mees nõu saamas.
Nende inimeste mured, mida Deboora lahendas,
olid üpris väikesed võrreldes iisraellaste peaprobleemiga.
Iisraellaste vaenlasteks oli rahvas, kes neid sel ajal kogu aeg rõhus.
Rõhumine tähendab,
et nad ründasid neid pidevalt ja tegid palju halba iisraellastele.
See asi vaevas Deboorat.
Lahenduse leidsid küll inimeste tülid,
kuid ta mõtles sellele probleemile, mis pidi küll lahenduse saama.
Deboora palus Jumala abi.
Kui Deboora palus Jumalalt tarkust vaenuliku ja rõhuva rahva pärast,
andis Jumal Deboorale mõtte: "Palu sõjapealik Baarakit."
Ta oli kindral Iisraeli armees ning sõjaväepealik.
"Palu, et ta koguks kokku sõjaväe vaenlasega võitlemiseks,
et nad saaksid lõpuks õppetunni ja jätaks teid rahule."
Deboora laskis kutsuda Baaraki enda juurde.
See mees sai Debooralt vastuse, tänas naist ning läks koju.
Deboora juurde tuli väärikas sõjaväepealik Baarak.
Baarak oli hämmeldunud Deboora jutule tulles.
Miks küll on ta kutsutud selle targa ja julge naise jutule?
Tavaliselt tulid inimesed ise Deboora juurde,
mitte tema ei kutsunud neid enda juurde.
Deboora ütles: "Baarak, Jumal ütles mulle,
et nüüd peavad vaenuliku rahva rõhumine ja rünnakud lõppema.
Meil tuleb nendega võidelda.
Jumal on tõotanud, et võidame selle lahingu
ja me maale saabub rahu."
Baaraki ilmest on näha,
et ta kartis seda vaenlase sõjaväge ning nende hirmsaid relvi.
Piibel räägib, et vaenlase armeel oli 900 raudset sõjavankrit.
Iisraellastel polnud midagi sellist vastu panna.
Ta oli hirmul: "Ma ei julge küll selle armee vastu võitlema minna."
Vapper Deboora, kes oli Jumalalt saanud idee, ütles:
"Ära muretse. Jumal on tõotanud, et võidame."
Siiski suur sõjaväepealik oli pisut hirmul ja ütles:
"Hästi, sel tingimusel, kui sa kaasa tuled."
Ta kutsus Deboorat kaasa.
Deboora vastas seepeale: "Hästi, ma tulen kaasa."
Nii tehtigi vastavalt Jumala plaanile.
Piiblis on kirjas, et vaenlase suur sõjavägi ehmus
ja sattus paanikasse.
Raudvankreid ei saadud ka õigel ajal toimima.
Iisraellased võitsid terve lahingu Deboora ja Baaraki juhtimisel.
Pärast seda võisid iisraellased elada pikka aega rahus.
Neil oli kaua aega väga hea elu.
Piibel räägib, et võidu saavutanud, kirjutasid Deboora ja Baarak laulu.
See oli võidulaul, kus kiideti ja ülistati Jumalat.
Kogu rahvas oli väga õnnelik.
Viimaks sai õuduste aeg läbi.
Deboora ja Baarak olid kangelased Jumala kõrval.
Kas Deboora oli vapper?
Minu arvates oli ta nii julge.
Isegi sõjaväepealik kartis rohkem kui Deboora.
Ka sina võid Jumalalt palju julgust saada.
Õnneks ei pea me lahingus raudvankritega võitlema.
Me vajame iga päev julgust.
Mina vajan ka Jumalalt julgust ja tarkust.
Ära unusta palvetada selle eest.
Järgmisel korral räägin veel Jumala vapratest inimestest.
Tule taas vaatama!
Nägemiseni!
Tõlge: Mare Peterson